

**Діни әдебиетті және діни мазмұндағы өзге де ақпараттық материалдарды, діни мақсаттағы заттарды тарату үшін арнайы тұрақты үй-жайлардың орналастырылуын бекіту туралы**

***Күшін жойған***

Қызылорда облысы әкімдігінің 2012 жылғы 12 қазандағы № 593 қаулысы. Қызылорда облысының Әділет департаментінде 2012 жылы 29 қазанда № 4330 болып тіркелді. Күші жойылды - Қызылорда облысы әкімдігінің 2025 жылғы 11 шілдедегі № 140 қаулысымен

      Ескерту. Күші жойылды - Қызылорда облысы әкімдігінің 11.07.2025 № 140 (алғашқы ресми жарияланған күнінен бастап қолданысқа енгізіледі) қаулысымен.

      РҚАО ескертпесі:

      Мәтінде авторлық орфография және пунктуация сақталған.

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңына және "Діни қызмет және діни бірлестіктер туралы" Қазақстан Республикасының 2011 жылғы 11 қазандағы Заңына сәйкес Қызылорда облысының әкімдігі **ҚАУЛЫ ЕТЕДІ**:

      1. Дiни әдебиеттi және дiни мазмұндағы өзге де ақпараттық материалдарды, дiни мақсаттағы заттарды тарату үшiн арнайы тұрақты үй-жайлардың орналастырылуы қосымшаға сәйкес бекiтілсін.

      2. Осы қаулының орындалуын бақылау Қызылорда облысы әкімінің бірінші орынбасары Р. Нұртаевқа жүктелсін.

      3. Осы қаулы алғаш ресми жарияланғаннан кейiн күнтiзбелiк он күн өткен соң қолданысқа енгiзiледi.

|  |  |
| --- | --- |
| *Қызылорда облысының әкімі* | *Б. Қуандықов* |

|  |  |
| --- | --- |
|  | Қызылорда облысы әкімдігінің |
|  | 2012 жылғы "12" қазандағы  № 593 қаулысына қосымша |

**Діни әдебиеттерді және діни мазмұндағы өзге де ақпараттық материалдарды, діни мақсаттағы заттарды тарату үшін арнайы тұрақты үй-жайлардың орналастырылуы**

      Ескерту. Қосымша жаңа редакцияда - Қызылорда облысы әкімдігінің 28.06.2016 № 504 қаулысымен; өзгерістер енгізілді - Қызылорда облысы әкімдігінің 15.02.2017 № 706 қаулысымен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

|  |  |  |
| --- | --- | --- |
| № | Арнайы тұрақты  үй-жайлардың атауы | Арнайы тұрақты үй-жайлардың  мекенжайы |
| Қызылорда қаласы | | |
| 1. | "Жамағат" дүкені | Әйтеке би көшесі, №10 үй |
| 2. | "Жанұя" дүкені | А. Тоқмағамбетов көшесі, №2 үй, 2-пәтер |
| 3. | "Жамағат" дүкені | Арай тұрғын ауданы, Ж. Әбдіреев көшесі, № 13 үй |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК